Middelsstore, slanke, svarte trebukker, dekkvingene er gjerne rødlige eller med lyse flekker. Slekten er dermed mer fargerik enn de fleste andre Cerambycini. Antennene er lengre enn kroppen hos hannene, omtrent så lange som kroppen hos hunnene. Pronotum er nesten så bredt som dekkvingene, gjerne noe knudrete eller tverr-rynket. Dekkvingene er nesten parallellsidige.